ร้าน Peppercorn ตั้งอยู่ริมถนนประชาราษฎร์ สาย 1 จุดสังเกตก็ไม่ยาก เลยแยกบางโพมาเพียงนิดเดียว ถ้ามาจากแยกเตาปูนวิ่งตรงมาเรื่อยๆ ถึงแยกบางโพแล้วเลี้ยวซ้าย ร้านอยู่ทางซ้ายมือติดถนน โดยฝั่งตรงข้ามจะเป็นสำนักงานกฎหมายธรรมนิติ

ส่วนภายในร้าน ร้านนี้เป็นห้องแอร์ทั้งร้าน และช่องว่างแต่ละโต๊ะมีที่ว่างพอสมควร ทำให้รู้สึกเป็นส่วนตัวในระดับนึง ไม่รู้สึกอึดอัด บรรยากาศสบายๆ น่าทานดีค่ะ

“สปาเก็ตตี้พอร์คบอล” ราคา 95 บาท เสิร์ฟจานโตน่ารับประทาน กลิ่นเครื่องเทศออริกาโน่เข้มข้นมาก เส้นสปาเก็ตตีี้เหนียวนุ่มสุดๆ ซอสมะเขือเทศที่ราดรสชาติเข้มข้นมาก มาถึงตัวหลักอย่างพอร์คบอลราดด้วยชีสขูดฝอย (Mozzarella) พอร์คบอลชิ้นใหญ่ในรูปทรงกลม เนื้อแน่นเหนียวนุ่ม กลิ่นหอมเครื่องเทศอย่างพริกไทยดำมาก เรียกได้ว่าเหมือนได้ทานจากอิตาเลี่ยนแท้ๆ

“สเต็กพริกไทยดำเนื้อ (โพนยางคำ)” ราคาตามน้ำหนัก เลือกได้ว่าจะทานส่วนไหน ไม่ว่าจะเป็นสันนอก (Striploin), สันใน (Ribeye) หรือทีโบน ที่เลือกทานคือสันใน ย่างแบบมีเดียมแรร์ ตัวสเต๊กเนื้อเหนียวนุ่ม ชิ้นใหญ่จุใจ ซอสเค็มๆมันๆ ส่วนมันบดที่เสิร์ฟคู่กัน บดละเอียด รสชาติดีเช่นกัน

ตบท้ายกันด้วยของทานเล่นอย่าง “พระจันทร์กระดาษ” ราคา 60 บาท ตอนแรกเห็นชื่อเมนูแล้วงงๆว่าทำไมถึงชื่อนี้ พอสั่งมาก็ได้เข้าใจเพราะความพิเศษอยู่ตรงที่รูปร่างของเกี๊ยวที่เป็นทรงกลม ที่ถูกทอดมาเป็นสีเหลืองนาว เหมือนกับดวงจันทร์นั่นเอง เกี๊ยวทอดไส้กุ้งและหมู ตัวเกี๊ยวกรุบกรอบอร่อย ส่วนไส้ที่ให้มาก็เยอะมากคุ้มสุดๆ ทานคู่กันน้ำจิ้มที่เสิร์ฟมาด้วยกัน ถือว่ารสชาติเข้ากันดี แถมไม่เลี่ยนอีกด้วย